CELEX: 32013L0047
Language: sl
Date: 2013-10-02 00:00:00
Title: Direktiva Komisije 2013/47/EU z dne 2. oktobra 2013 o spremembi Direktive 2006/126/ES Evropskega parlamenta in Sveta o vozniških dovoljenjih  Besedilo velja za EGP

3.10.2013   
            
            
               SL
            
            
               Uradni list Evropske unije
            
            
               L 261/29
            
         DIREKTIVA KOMISIJE 2013/47/EU
   z dne 2. oktobra 2013
   o spremembi Direktive 2006/126/ES Evropskega parlamenta in Sveta o vozniških dovoljenjih
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/126/ES Evropskega parlamenta in Sveta z dne 20. decembra 2006 o vozniških dovoljenjih (1) in zlasti člena 8 Direktive,
   ob upoštevanju naslednjega:
   
               (1)
            
            
               Direktiva Komisije 2012/36/EU z dne 19. novembra 2012 o spremembi Direktive 2006/126/ES Evropskega parlamenta in Sveta o vozniških dovoljenjih (2) predvideva tehnično prilagoditev Priloge II glede specifikacij za testna vozila, pri čemer je treba upoštevati tehnični razvoj različnih razredov vozil.
            
         
               (2)
            
            
               Točka 5.2 dela I(B) Priloge II k Direktivi 2006/126/ES, kot je bila spremenjena z Direktivo Komisije 2012/36/EU, določa, da vozila kategorije A, ki se uporabljajo pri preizkusih spretnosti in ravnanja, ustrezajo nekaterim minimalnim merilom. Zlasti velja, da je masa motornih koles, ki se uporabljajo pri preizkusih, brez tovora in potnikov večja od 180 kg, njihova moč pa vsaj 50 kW. Če motorno kolo poganja motor z notranjim izgorevanjem, je prostornina motorja vsaj 600 cm3. Če motorno kolo poganja električni motor, je razmerje med močjo in težo vozila najmanj 0,25 kW/kg.
            
         
               (3)
            
            
               Da bi v sektorju usposabljanja opremo in motorna kolesa lahko prilagodili tehnološkemu razvoju vozil na trgu, bi bilo treba uvesti prehodno obdobje do 31. decembra 2018, v katerem bi države članice lahko dovolile uporabo motornih koles kategorije A, skladnih z določbami, ki so veljale pred spremembami, uvedenimi z Direktivo 2012/36/EU.
            
         
               (4)
            
            
               Direktivo 2006/126/ES bi bilo zato treba ustrezno spremeniti.
            
         
               (5)
            
            
               Ukrepi iz te direktive so v skladu z mnenjem Odbora za vozniška dovoljenja –
            
         SPREJELA NASLEDNJO DIREKTIVO:
   Člen 1
   V točki 5.2 dela I(B) Priloge II k Direktivi 2006/126/ES se glede vozil kategorije A doda naslednji odstavek:
   
      „Države članice lahko do 31. decembra 2018 dovolijo uporabo motornih koles kategorije A, katerih masa brez tovora ali potnikov ne presega 180 kg, in katerih moč je vsaj 40 kW vendar manj kot 50 kW.“
   
   Člen 2
   1.   Države članice najpozneje do 31. decembra 2013 sprejmejo zakone in druge predpise, potrebne za uskladitev s to direktivo. Besedila navedenih predpisov takoj sporočijo Komisiji.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice Komisiji sporočijo besedilo temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 2. oktobra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 403, 30.12.2006, str. 18.
   
      (2)  UL L 321, 20.11.2012, str. 54.